**A MŰKÖDÉSI NYILVÁNTARTÁSI KÁRTYA MEGÚJÍTÁSA**

**/SZAFTEX /**

**Egy működési ciklus öt év!**

**2015 01.01-jétől minden egészségügyi szakdolgozónak 150 pont megszerzése szükséges egy működési ciklus alatt, amit az alábbi módon tudtok teljesíteni!**

**GYAKORLATI PONTOK MEGSZERZÉSE: - Egy ciklusban legalább három évet kell a szakképesítés szerinti munkakörben eltölteni. /egy ledolgozott évért 20 pont jár/**

**Aki kevesebb, mint három évet dolgozott, az egy évet egy hónap felügyelet melletti munkával pótolhat.**

**ELMÉLETI PONTOK MEGSZERZÉSE: - Kötelező szakmacsoportos továbbképzés /30 pont/**

**Ezekre a továbbképzésekre a SZAFTEX rendszer keretein belül tudtok jelentkezni!** <https://szaftex.aeek.hu> **Ha ezt a linket beírjátok a keresőbe, akkor itt tudtok regisztrálni a rendszerbe! A sikeres regisztráció után cseréljétek le az ideiglenes jelszót, mert az csak 24 óráig érvényes! Ha ezt megtettétek a kezdőlapon a KTK fülre kattintva láthatjátok az aktuális továbbképzéseket. Úgy tudjátok szűkíteni a listát, ha a szakmacsoportokból, kiválasztjátok a 13-as Közegészségügyi és Népegészségügyi szakmacsoportot és ekkor már csak a ránk vonatkozó képzések lesznek láthatóak. Itt a felületen a továbbképzés számára kattintva tudtok jelentkezni a nektek leginkább megfelelőre. /a helyszínt és a témakört érdemes figyelni/ Ezek a továbbképzések 2-3 naposak és mindig vizsgával zárulnak. A sikeres vizsga után a helyszínen megkapjátok a 30 pontról az igazolást. Egy működési ciklus alatt egy ilyenen kell részt venni!**

**SZABADON VÁLASZTHATÓ TOVÁBBKÉPZÉS: Az öt éves ciklus alatt annyi szabadon választható pontot kell gyűjteni amennyi a gyakorlati pontokat, plusz a kötelező szakmacsoportos továbbképzés 30 pontját 150-re egészíti ki!**

**KIVÉTEL: Aki betöltötte 75. életévét mentesül a pontszerzés alól! /Ha aktívan dolgozik neki is szüksége van működési igazolványra, de pontot nem kell gyűjtenie/**

**A KÉRELEM és az IGAZOLÁSOK benyújtása:**

**A megújítási kérelmek és pontigazolások benyújtásának helye és módja 2016. október 1-jétől megváltozott!**

**Postai úton való benyújtás esetén a postacím 1244 Budapest, Pf.: 270. A kérelmeket és pontigazolásokat egy borítékban erre a címre kell küldeni.**

**Az új nyomtatványokat a MEGE honlapjáról letölthetitek.**

**A személyes ügyfélszolgálat a Horánszky utca 15. és az Akadémia utca 7. sz. alatt megszűnt!**

**Mindkét esetben az alábbi elérhetőségeken tudjátok intézni a kártyát:**

**Nyilvántartási Osztály** (működési nyilvántartás megújítása) telefonszám:

**(06/1) 411-1146** Ügyfélfogadási idő: H-Cs: 8.30-15.30, P: 8.30-13.00

**Továbbképzési Osztály** (szakdolgozói pontnyilvántartás, SZAFTEX) telefonszám:

**(06/1) 411-1147** Ügyfélfogadási idő: H-Cs: 8.30-15.30, P: 8.30-13.00

**Személyes ügyfélszolgálat:**

**Helyszín:** 1085 Budapest, Horánszky u. 24. fszt. Tölgy terem (porta mellett)

**Személyes ügyfélfogadási idő:**

**Nyilvántartási Osztály és a Továbbképzési Osztály**: H-Cs: 8.30-15.30, P: 8.30-13.00

**Bistey Gábor**

**MEGE**